recursal/SuperWikiNEXT-32B huggingface dataset:
|  |  |
| --- | --- |
|  | Por samtitola artikolo vidu la paĝon Oey-Diemtigen (stacidomo). |

Pri la komunumo
---------------

**Diemtigen** estas komunumo en Kantono Berno, Svislando. Ĝis la 31-a de decembro 2009 ĝi apartenis al la malnova distrikto Suba Simme-Valo, kaj ek de la 1-a de januaro 2010 ĝi estas parto de la nova administra distrikto Frutigen-Suba Simme-Valo. Ĝi havis 2145 loĝantojn je la 31-a de decembro 2008.

Geografio
---------

La komunumo Diemtigen etentiĝas en la tiel nomita *Valo de Diemtigen* suda flankvalo de la Simme-Valo, tra kiu fluas la proksimume 14 kilometrojn longa rivero *Chirel*, flankrivero de Simme. La komunumo konsistas el ok vilaĝoj, kiel oni en la loka alemana dialekto diras *Bäuerten*, kiuj nomiĝas Oey, Diemtigen, Bächlen, Horben, Riedern, Entschwil, Zwischenflüh kaj Schwenden. La plej alta punkto de la komunumo situas sur alteco de 2652 m s.m. sur la kulmino de la monto *Männlifluh* la plej malalta punkto sur alteco de 640 m s.m. sur la tereno *Burgholz* apud la bordo de la rivero Simme.

Najbaraj komunumoj
------------------

La komunumo Diemtigen limas en nordo al Erlenbach en Simme-Valo, en nordoriento al Wimmis, en oriento al Reichenbach en Kander-Valo kaj al Frutigen, en sudoriento al Adelboden, en sudo Sankt-Stefano, en sudokcidento al Zweisimmen, en okcidento al Boltigen, kaj en nordokcidento al Oberwil en Simme-Valo kaj Därstetten.

Trafiko
-------

La Valo de Diemtigen kun la escepto de la vilaĝo Oey situas flanke de la gravaj trafikvojoj. Oey, kiu troviĝas ĉe la alflueno de la rivero Chirel al Simme, situas ĉe la kantona ĉefvojo de Spiez al Zweisimmen kaj tie ankaŭ troviĝas la stacidomo de Diemtigen ĉe la trajnlinio de Berno-Lötschberg-Sempiono-Fervojo de Spiez al Zweisimmen. De stacidomo de Oey buslinio konektas la setlejojn en la Diemtigen-Valo kun la publika trafikreto.

Historio
--------

La unua dokumenta mencio de Diemtigen datiĝas el la jaro 1257 kiel *Diemtingen*. En la jaro 1439 la urbo Berno akiris la jurisdikcion pri Diemtigen.

Vidu ankaŭ
----------

* Burgholz (stacidomo)
* Oey-Diemtigen (stacidomo)

Eksteraj ligiloj
----------------

* Oficiala retejo de la komunumo Diemtigen
* Diemtigen en la Historia Leksikono de Svislando

  


|  |  |  |  |
| --- | --- | --- | --- |
| 

| v • d • rKomunumoj de la administra distrikto Frutigen Suba Simme-Valo |
| --- |
| maldekstraAdelboden • Aeschi ĉe Spiez • Därstetten • Diemtigen • Erlenbach en Simme-Valo • **Frutigen** • Kandergrund • Kandersteg • Krattigen • Oberwil en Simme-Valo • Reichenbach en Kander-Valo • Spiez • Wimmis |  |

 |



|  |  |  |  |
| --- | --- | --- | --- |
| 

| v • d • rKomunumoj de la iama distrikto Suba Simme-Valo ĝis 2009 |
| --- |
| maldekstraDärstetten - Diemtigen - Erlenbach en Simme-Valo - Niederstocken - Oberstocken - Oberwil en Simme-Valo - Reutigen - Spiez - Wimmis |  |

 |

  


* Kategorio Diemtigen en la Vikimedia Komunejo (Multrimedaj datumoj)
**Christian Ritter** (\* verŝajne inter 1645 kaj 1650; † verŝajne post 1725; ekzaktaj vivodatoj mankas) estis komponisto kaj orgenisto de la Nordgermana Orgenskolo.

Vivo
----

Verŝajne Christian Ritter estis lernanto ĉe Christoph Bernhard en Dresdeno. Notaĵo sur unu el liaj verkoj nomas lin ĉambrorgeniston Halle. Dokumentata estas tiu ĉi funkcio nur ekde 1672; en 1677 li iĝis kortegorgenisto. Kelkajn jarojn poste li iris al Svedio. En 1681 oni mencis lin en fakturo de la Stokholma kortego, jaron poste kiel vickapelestro. En 1683 Ritter reiris al Dresdeno kaj iĝis sub Christoph Bernhard vickapelestro kaj ĉambrorgenisto. En 1688 li estas refoje dokumentebla kiel kapelestro en Stokholmo, kie li restis ĝis 1699. Laŭ la indikoj sur voĉkanta verko Ritter en 1704 restis en Hamburgo. En 1717 li sin nomumas en letero al Johann Mattheson kiel *„Emeritus, kiu faris sian Eblan che Reghay, Elektoprintsay kay Printsay Kortegoy… dum la tridek Yaroy in re musica"*.

Verkoj
------

El la verkaro de Christian Ritter konserviĝis krom pli ol 20 sakralaj voĉkantaj verkoj kelkaj malmultaj orgen- kaj aliaj klavarverkoj.

Pluraj muziksciencistoj, inter ili Hans Joachim Moser samkiel Buchmayer, kiu kiel unua praktikis iom granda esplorlaboron, atribuas al la komponaĵoj de Ritter eksterordinare altan kvaliton.

Literaturo
----------

* R. Buchmayer: *Christian Ritter. Ein vergessener deutscher Meister des 17. Jh.* En: *Riemann-Festschrift* paĝo  354 kaj sekvaj, Leipzig 1909.

Eksteraj ligiloj
----------------

* Informoj pri Christian Ritter en katalogo de la Germana Nacia Biblioteko (germane)


|  |  |
| --- | --- |
| Bibliotekoj | * PeEnEo: 164681
* GND: 12946094X
* LCCN: n82101428
* VIAF: 44567399
* ISNI: 0000 0000 8378 1236
* SUDOC: 191078131
* BNF: 14827180z
* MBA: 9af2291b-3416-4c0e-8665-7af668a5113f
* NLA: 35521539
* NKC: xx0104152
 |
Skulptaĵo en San Cristóbal de las Casas.
**Diego de Mazariegos y Porres** (Ciudad Real, 1501 – 1530), estis eksterleĝa filo de Hernando, duko de Estrada, kastilia hidalgo kaj de Francisca de Mazariegos. Li estis posteulo de la alta kastilia nobelaro kaj hispana *konkistadoro* en Ameriko.

Li estis kapitano en la konkero de Meksiko, do kunulo de Hernán Cortés. Li estis *konkistadoro* en la areo de Chiapas, kie li fondis setlejon, kiun li nomigis *Ciudad Real*, omaĝe al sia naskiĝurbo. Tiu setlejo post kvar jarcentoj iĝis San Cristóbal de las Casas omaĝe al monaĥo Bartolomé de las Casas, protektanto de indianoj en tiu areo.

La kapitano Mazariegos servis sian truparon kiel kuraĝa kapitano, kaj ankaŭ havigis al tiu provizojn. Ili suferis malsategon en ĝangaloj de Vera-Paz, kaj poste revenis al la meksika ĉefurbo, ĉe Cortés. Plej verŝajne li mortiĝis sufiĉe aĝa fine de la 16a jarcento.

* Kategorio Diego de Mazariegos en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 596464
* LCCN: n94072236
* VIAF: 1702746
* ISNI: 0000 0000 4241 6654
 |
**Dielektriko** estas materio (izolaĵo) malkonduktanta elektran kurenton, en kiu elektra kampo povas ekzisti en staranta stato.

Kiam dielektriko estas submetita al elektra kampo, la elektraj ŝargoj ne fluas tra la materialo (kontraŭe al en konduktilo), sed iomete ŝovas de la originaj neŭtralaj averaĝaj pozicioj, tiam kreante dupolusajn momantojn: pozitivaj ŝargoj translokiĝas laŭ elektraj kampolinioj, kaj la negativaj ŝargoj translokiĝas laŭ kontraŭaj direktoj. Tio kaŭzas internan elektran kampon, kiu parte malgrandigas la eksteran kampon en la dielektriko  .

Dum la termo "izolaĵo" rilatas al nebona elektra konduktado, la termo "dielektriko" estas uzita por priskribi materialojn, kiuj okazas grandajn dupolusajn momantojn: tiu fenomeno nomiĝas polarizado de materio. La termo "izolilo" rilatas al aĵo por izoli konduktilojn.

Tiu interago estas tradukita per la nombro nomita dielektra permeableco. Klasika ekzemplo estas la izolanta materialo inter la metalaj platoj de kondensatoroj, la dielektriko grandigas la kapacitancon de kondensatoro per la valoro de sia relativa permitiveco.

La vorto "dielektriko" venas de diskuto de William Whewell, kiu parolis pri "dia-electric" (kies "dia" en la antikva greka lingvo "διά" signifas "per, tra, trans"), kiam li respondis al demando de Michael Faraday.

Kelkaj kutimaj dielektraj medioj
--------------------------------

### Solidoj

* vitro, uzita por izoli lineojn de altaj tensioj,
* ceramiko, tre uzita de instalaĵoj por mezaj tensioj,
* plasto, kiel polivinil-klorido (en la angla "PVC" pri "PolyVinil-Chloride"), por izoli elektrajn kablojn,
* glimo, ne plu uzita hodiaŭ en elektrotekniko;

### Likvoj

* pura akvo, dum kutima akvo konduketas elektron, pura akvo estas bona izolaĵo, sed estas tre malfacile konservi ĝin pura por industria uzado,
* piraleno, antaŭe iam uzita por altpovumaj transformatoroj, sed kiu malaperas pro riskoj kontraŭ ĉirkaŭo,
* minerala oleo, kiu anstataŭas *piralenon* en transformatoroj,
* vegetala oleo, kiu nun estas pliofte uzita kiel dielektriko en transformatoroj;

### Gasoj

* aero,
* azoto,
* sulfura heksafluorido (SF6), kiu estas uzita en altpovumaj elŝaltiloj.

Vidu ankaŭ
----------

* Relativa permitiveco
* Elektra indukdenso
* Kondensatoro

Referencoj
----------

1. ↑  Plena Ilustrita Vortaro 2002 p. 236
2. ↑  Dielectric. Encyclopedia Britannica

* Kategorio Dielektriko en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 320533
* GND: 4149716-8
* LCCN: sh85037791
* BNF: 135767844
* NDL: 00574419
* NKC: ph370269
 |
**Ojos Negros** [oĥosNegros] estas vilaĝo kaj municipo de la provinco Teruelo (nordorienta Hispanio), nome en la plej sudokcidenta pinto de la nordokcidenta komarko Jiloca [ĥiLOka], kies komarka ĉefurbo estas Calamocha (je 31 km), lime kun la provinco Gvadalaĥaro. La loknomo *Ojos Negros* estas etimologie komprenebla kiel *Nigraj Okuloj*. La municipo konsistas el du loĝlokoj, nome Ojos Negros propre, kaj la submunicipo Sierra Menera, distantaj ĉirkaŭ 5 km.

Geografio
---------

Ĝi estas je 73 km de Teruelo, provinca ĉefurbo. Ĝi estas sudokcidente de Villafranca del Campo. La urba kerno estas sur 1151 msm pro kio estas tre malvarma klimato. Proksimaj loĝlokoj estas Ródenas kaj Peracense (sude).

Historio
--------

La preĝejo.
La ventomuelejo.
Estas restaĵoj de epoko de iberoj kaj keltiberoj rilataj al minerala riĉeco de la areo.

La zono venis al posedo de kristanoj post la venko de Alfonso la 1-a la Batalema. En 1248 ĝi sendependiĝis disde Daroca. La unua referenco al Ojos Negros aperis en 1280. En 1297 la salejoj de Ojos Negros aperis cititaj inter la enspezoj de la monarko Jakobo la 2-a. Ojos Negros apartenis al la defendlinio de Aragono kontraŭ la mezepoka Regno Kastilio; tiukadre ĝi havis kastelon. Unuaj referencoj al la kastelo de Ojos Negros aperis en 1344. En 1356, kastilianoj incendiis kaj detruis la kastelon, kiu estis rekonstruita post unu jaro. Ankaŭ en 1363 okazis kastilia invado, kaj la lokanoj devis rifuĝiĝi en la kastelo, kaj denove inter 1449 kaj 1452. En tiu epoko Ojos Negros apartenis al la komunumaro de Daroca.

Ĉefa enspezo venis el minado de fero ĝis la 1980-aj jaroj kiam oni fermis la instalaĵojn pro la ĝenerala krizo de siderurgio. Tiukadre dum la 20-a jarcento funkciis fervojo, kaj kelkaj ties partoj nun estas longa verda vojo.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Ojos Negros kie estis 3 000 loĝantoj en 1910 sed poste oni malaltiĝis ĝis nunaj 300.

Aktualo
-------

Bazo de ekonomio estis agrikulturo (cerealoj), forstado, minado kaj brutobredado. Nune rura turismo.

Estas altiraĵoj en la urbo, nome la preĝejo kaj la ermitejoj, restaĵoj de kastelo kaj muregoj, ventomuelejo, salejo, piedirado tra proksimaj naturaj lokoj kaj minarkeologio ktp.

Vidu ankaŭ
----------

* Municipoj de la provinco Teruelo

Notoj
-----

Eksteraj ligiloj
----------------


|  |  |
| --- | --- |
| Bibliotekoj | * PeEnEo: 800960
* VIAF: 44145602539001362178
 |
|  |  |
| --- | --- |
|  | Por samtitola artikolo vidu la paĝon Diepflingen (stacidomo). |


**Diepflingen** estas komunumo en la distrikto Sissach en Kantono Bazelo Kampara, Svislando. Ĝi havis 555 loĝantojn je la 31-a de decembro 2008.

Geografio
---------

Diepflingen situas en la valo de la rivero *Homburgerbach* ĉe la strato al la Suba Hauensteinpasejo.

Najbaraj komunumoj
------------------

Diepflingen limas en okcidento kaj nordo al Thürnen, en oriento al Gelterkinden, en sudo al Wittinsburg, kaj en sudokcidento al Tenniken.

Trafiko
-------

Diepflingen situas ĉe la malnova Hauensteinlinio de la Svisaj Federaciaj Fervojoj de Sissach al Olten kaj estas servata en duonhora kadenco de la regionaj trajnlinioj S9 kaj S3.

La komunumo situas ĉe la strato al la Suba Hauensteinpasejo.

Historio
--------

La unua dokumenta mencio de Diepflingen datiĝas el la jaro 1251 kiel *Dyephlinchon*.

Diepflingen apartenis en mezepoko al la senjorujo Farnsburg, kaj ek de 1322 al la Grafoj de Thierstein. Ek de 1363 Diepflingen estis doganejo ĉe la Hauensteinpasejo. La doganejo fariĝis en 1450 posedaĵo de la urbo Bazelo. En la jaro 1461 Diepflingen kune kun la senjorujo Farnsburg fariĝis posedaĵo de la urbo Bazelo.

Dum la Bazela Kantondisiĝo la loĝantaro de Diepflingen luktis ĉe la flanko de la urbo Bazelo. Disigemuloj el najbaraj komunumoj tiam atakis la vilaĝon. Sub la gvido de rifuĝintoj tiam en la 20-an de majo 1833 estis proklamita la *Neŭtrala Respubliko Diepflingen*. La respubliko ekzistis nur 9 tagojn ĝis la 29-a de majo 1833. Post minaco de la Svisa Dieto sendi la armeon, la komunumo aliĝis al la nove fondita Kantono Bazelo Kampara.

Vidu ankaŭ
----------

* Diepflingen (stacidomo)

Eksteraj ligiloj
----------------

* Oficiala retejo de la komunumo Diepflingen
* Diepflingen en la Historia Leksikono de Svislando

* Kategorio Diepflingen en la Vikimedia Komunejo (Multrimedaj datumoj)

  


|  |  |  |  |
| --- | --- | --- | --- |
| 

| v • d • rDistrikto Sissach |
| --- |
| SissachSissach Anwil  •  Böckten  •  Buckten  •  Buus  •  Diepflingen  •  Gelterkinden  •  Häfelfingen  •  Hemmiken  •  Itingen  •  Känerkinden  •  Kilchberg  •  Läufelfingen  •  Maisprach  •  Nusshof  •  Oltingen  •  Ormalingen  •  Rickenbach  •  Rothenfluh  •  Rümlingen  •  Rünenberg  •  Sissach  •  Tecknau  •  Tenniken  •  Thürnen  •  Wenslingen  •  Wintersingen  •  Wittinsburg  •  Zeglingen  •  Zunzgen | Sissach |

 |
**Christian Tramitz** (prononco [KRIStjan TRAmits], naskiĝis la  13-an de julio 1955(nun 1955-07-13), do nun 67-jara) estas germana aktoro, komikisto, dublisto kaj verkisto.

Vivo
----

Christian Tramitz estas la filo de la filmproduktisto  *Rudolf Tramitz*  kaj de ties edzino *Monica*, kies patro Paul Hörbiger, estis tre renoma aktoro, kaj en kies familio kreskis pluraj pliaj talentaj aktoroj. Tamen Christian Tramitz malgraŭ tiu arteca familio ne rektvoje iĝis aktoro, sed unue studis artan historion, filozofion kaj teatrosciencon. Tamen paralele li ankaŭ prenis lecionojn de aktorado, ĉe la instruistino *Ruth von Zerboni*, kaj de ludado je violino, en la muzika konservatorio de Munkeno.

Ekde la 1980-aj jaroj li amplekse profesie aktivas pri la aktoreca germanlingva dublado de alilingvaj kinejaj filmoj, kaj realaktoraj kaj animaciaj. Ekde decembro 1996 li unuafoje aktore videblis en televida serio. Publike li tamen aparte konatiĝis en komikista triopo kun la kolegoj
Michael („Bully") Herbig kaj Rick Kavanian - kiel aktoro kaj skeĉisto en la televida programo *Bullyparade*, kaj en pluraj sukcesaj kinejaj filmoj de la triopo, ekzemple
*Der Schuh des Manitu*, kiu senrespekte parodiis la filmojn de Winnetou el la 1960-aj jaroj, kaj *(T)raumschiff Surprise Periode 1*, kiu same senrespekte primokis la unuan sezonon de la usona scienc-fikcia serio Star Trek. Sed ankaŭ en pluraj aliaj kinejaj filmoj li estas gasto, en kompare iom pli seriozaj roloj, ekzemple en la produktaĵo *Keinohrhasen*.

Literaturo
----------

* Georg Markus: *Die Hörbigers. Biografie einer Familie.* Amalthea Verlag, 2006. ISBN 3-85002-565-9.

Eksteraj ligiloj
----------------

* Kategorio Christian Tramitz en la Vikimedia Komunejo (Multrimedaj datumoj)

* Informoj pri Christian Tramitz en katalogo de la Germana Nacia Biblioteko (germane)
* Christian Tramitz ĉe Interreta filma datumbazo (angle)
* retejo de la televida programo *Tramitz and Friends* Arkivigite je 2013-11-12 per la retarkivo Wayback Machine
* informoj pri Christian Tramitz en retejo de lia manaĝera firmao


|  |  |
| --- | --- |
| Bibliotekoj | * PeEnEo: 458641
* GND: 123987490
* LCCN: no2007082868
* VIAF: 50149253
* ISNI: 0000 0000 7250 8517
* SUDOC: 243212690
* BNF: 161566756
* MBA: dc809d7f-8a48-4268-911e-9bf2f4fba791
 |
**Andreas Baader** (6-a de majo 1943 - 18-a de oktobro 1977) estis germania ĉefo de revolucia grupo RAF *(Rote Armee Fraktion)*. Ĉar Baader interrompis sian studadon en liceo, li estas en RAF unu el malmultaj membroj, kiuj ne estis studinta en universitato.

En la jaro 1968 Baader kaj lia amikino Gudrun Ennslin estis juĝita pro bomba atako. Post du jaroj Baader eskapis el malliberejo kun helpo interalie de ĵurnalisto Ulrike Meinhof. Post la forkuro fondiĝis grupo, kiun oni konis kun nomo Baader-Meinhof sed kiu uzis nomon *Rote Armee Fraktion* pri si. En la jaroj 1970–1972 *Rote Arme* rabis bankojn.

1-a de junio 1972 Baader, Jan-Karl Raspe kaj Holger Meins estis arestitaj post batalo en Frankfurt.

Baader faris sinmortigon en la nokto 17-a de oktobro–18-a de oktobro 1977.

* Kategorio Andreas Baader en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 375661
* GND: 11850536X
* LCCN: n50031096
* VIAF: 33242226
* ISNI: 0000 0000 8218 1597
* LIBRIS: 315301
* SUDOC: 059742046
* BNF: 14553999q
* NKC: jx20091125001
 |
**Gabriella Hámori,** laŭ hungarlingve kutima nomordo **Hámori Gabriella** estas hungara aktoro, voĉoaktoro. Ŝi ankaŭ kantas kaj muzikas per transversa fluto.
Gabriella Hámori  naskiĝis la 1-an de novembro 1978 en Szarvas.

Biografio
---------

Gabriella Hámori akiris diplomon en Teatra kaj Filma Altlernejo en 1981, ŝia ĉefinstruisto estis László Marton (reĝisoro). Dum la lasta studenta jaro ŝi havis jam kelkajn rolojn. Post siaj studoj ŝi aliĝis al trupo de Teatro Radnóti, poste laŭvice al Gaja Teatro, Teatro István Örkény. En 2011 ŝi havis kelkajn taskojn en Los Anĝeleso kaj Berlino, inter 2012 kaj 2014 ŝi roladis kaj en Berlino, kaj en Budapeŝto, poste nur en la lasta ĉefurbo. Ŝi ricevis plurajn premiojn en la 2000-aj jaroj.

Elektitaj teatraj roloj
-----------------------

* William Shakespeare:
	+ *Epifanio: aŭ kiel vi volas* - Viola
	+ Makbeto (en Berlino)
* István Örkény: *Tóték* - Ágika
* Schiller: Maria Stuart - titolrolo (2014)
* Molière:
	+ La malsanulo pro imago - Lujzácska
	+ La Mizantropo - Célimene

Elektitaj filmaj roloj
----------------------

* *Jadviga párnája* (2000)
* *Állítsátok meg Terézanyut!* (2004) - ĉefrolo
* *Ál(l)omás* (2015) - ĉefrolo

Dubladaj roloj
--------------

* en eksterlandaj filmoj hungaraj voĉoj de Julie Andrews kaj aliaj

Fontoj
------

* filmaro
* hungarlingva biografio kun foto
* hungarlingva biografio kun foto
* datenoj kun foto

* Kategorio Gabriella Hámori en la Vikimedia Komunejo (Multrimedaj datumoj)
**Gabriella SCHUBERT** [ŝubert], laŭ hungarlingve kutima nomordo **Schubert Gabriella** estis hungara-germana lingvisto, etimologo, etnografo, profesoro, membro (ekstera (2004)) de Hungara Scienca Akademio, membro de Serba Scienca kaj Arta Akademio.

Gabriella Schubert  naskiĝis la 11-an de novembro 1943 (?) en Budapeŝto.

Biografio
---------

Gabriella Schubert studis slavistikon kaj balkanologion en Libera Universitato Berlino inter 1971-1977. Tiutempe ŝi jam havis ankaŭ germanan ŝtatanecon. Ŝi akiris M.A. en 1977, poste ŝi estis asistanto en la universitata instituto. Ŝi doktoriĝis samloke en 1981. Ŝi longe redaktis revuon *Zeitschrift für Balkanologie*, en 1990 ŝi iĝis ties ĉefredaktoro. La habilitiĝo okazis en 1991. En la studjaro 1992 ŝi estis gastoprofesoro en Scienca Universitato Loránd Eötvös. En 1995 ŝi estis nomumita profesoro en Friedrich-Schiller-Universitato Jena. En 2008 ŝi emeritiĝis. Ŝi ricevis 4 nehungarajn premiojn inter 1982-2001.

Elektitaj kontribuoj
--------------------

* *Ungarische Einflüsse in der Terminologie des öffentlichen Lebens der Nachbarsprachen* (1982)
* *Kleidung als Zeichen Kopfbedeckungen im Donau-Balkan Raum* (1993)
* *Magyar elemek a szerb közmondásokban*

Fontoj
------

* germanlingva biografio kun foto
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **Stratinfana Mondpokalo** (angle *Street Child World Cup*) estas tutmonda movado, kiu kunigas stratinfanojn el kvin kontinentoj antaŭ la Futbala Mondpokalo. La turniro disponigas platformon por pledi la rajtojn de stratinfanoj - rajton al identeco, rajton al protekto kontraŭ perforto kaj rajton al edukado - kaj defii la negativajn perceptojn kaj traktadon de stratinfanoj tra la mondo.

Stratinfana Mondpokalo en Doho 2022
-----------------------------------

Doho, Kataro gastigos la kvaran Stratinfanan Mondpokalon.

La dek-taga evento kunvenigos stratjunulojn el la tuta mondo por partopreni en futbala turniro, arta festivalo kaj pledi por iliaj rajtoj kaj protekto per infan-fokusita Kongreso kaj Ĝenerala Asembleo.

### Knabinaj teamoj

* Bangladeŝo
* Brazilo
* Bolivio
* Darfuro
* Barato
* Indonezio
* Meksiko
* Palestino
* Peruo
* Filipinoj
* Usono
* Zimbabvo

### Knabaj teamoj

* Brazilo
* Burundo
* Anglio
* Hungario
* Barato
* Maŭricio
* Nepalo
* Pakistano
* Filipinoj
* Kataro
* Tanzanio
* Ugando

Vidu ankaŭ
----------

* Futbala Mondpokalo
* Futbala Mondpokalo 2022

Eksteraj ligiloj
----------------

* Street Child United
La **Distrikto Püspökladány** [puŝpokladAnj], (hungare *Püspökladányi járás*) estas distrikto en Hungario, en regiono Norda Ebenaĵo, en departemento Hajdú-Bihar. Ĝi situas sur ebenaĵo en la sudokcidenta parto de la departemento (en la orienta parto de la lando).

Distrikto Püspökladány en Hungario
La distrikta ĉefurbo estas Püspökladány, kiu estas urbo, krome estas ankaŭ alia urbo kaj 3 grandvilaĝoj, la ceteraj 7 estas vilaĝoj.

La areo estas 729,05 km², kie loĝas 39 529 homoj. La loĝantoj okupiĝas precipe pri agrikulturo, (fruktoj, tritikoj, maizoj) kaj bestobredadoj. Ĝis la 2000-aj jaroj tamen la ĉefa agrikulturaĵo estis la sukerbeto. Oni produktis sukerojn en Kaba.

Historio
--------

Tiu distrikto funkciis pli frue kiel Distrikto Hajdúszoboszló, sed en 1930 Püspökladány iĝis distrikta ĉefurbo, samtempe la distrikto prenis la nunan nomon. Ĝis 1950 ĝi apartenis al historia departemento Hajdú. La distrikta sistemo ne funkciis en Hungario inter 1983-2013, poste oni rekreis tiu ĉi distrikton.

Komunumoj
---------

* distrikta ĉefurbo kaj urbo: **Püspökladány**
* alia urbo: ’’'Kaba’'’
* grandvilaĝoj:
	+ Földes
	+ Nagyrábé
	+ Sárrétudvari
* vilaĝoj:
	+ Báránd
	+ Bihardancsháza
	+ Biharnagybajom
	+ Bihartorda
	+ Sáp
	+ Szerep
	+ Tetétlen

Fontoj
------

* la datenoj venis el la Hungara Vikipedio

* Kategorio Distrikto Püspökladány en la Vikimedia Komunejo (Multrimedaj datumoj)
**Eta Hajdú,** laŭ hungarlingve kutima nomordo **Hajdú Eta** estis hungara aktoro, produktoro. Ŝia origina nomo estis (laŭ hungarlingve kutima nomordo) *Hromadnik Etelka*, ŝia familia nomvarianto estis *Hajdu*. Ŝia edzo estis József Daróczy.

Eta Hajdú  naskiĝis la 9-an de junio 1893 en Budapeŝto. Pri la morto plene mankas informoj.

Biografio
---------

Eta Hajdú lernis aktoradon en aktorstudio de Gaja Teatro. Ŝi komencis sian aktoran karieron en Pozsony kaj Kassa en 1918. Ŝi revenis al trupo de la Gaja Teatro en 1921. Baldaŭ ŝi apartenis al Teatro Városi, sed ŝi havis rolojn en *Metropol Theater* en Berlino. Ŝi edziniĝis en 1938, pro la geedziĝo ŝi iĝis filma produktoro.

Elektitaj filmaj roloj
----------------------

* *Az őrszem* (1924)
* *Az ellopott szerda* (1933) - Simon Anna (ĉefrolo)
* *Az ember néha téved* (1937, nur voĉe kantorolo)
* *Igen vagy nem?* (1940, nur voĉe kantorolo)

Elektitaj produktitaj filmoj
----------------------------

* *Pesti mese* (1937)
* *Igen vagy nem?* (1940)
* *Rákóczi nótája* (1943)

Fontoj
------

* hungarlingva biografio kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Thelma RITTER** (14a de februaro 1902 – 5a de februaro 1969) estis usona aktorino, plej bone konata pro siaj komediaj roloj kiel laboristklasaj roluloj kun forta akĉento de Novjorko. Ŝi ricevis ses nomumojn por Oskar-premio pro plej bonkvalitaj duarangaj aktorinoj, kaj ricevis unu Premion Tony pro plej bonkvalitaj ĉefaj aktorinoj en muzikalo.

Mankiewicz donis al Ritter la rolon de "Birdie" en *All About Eve* (1950), kio havigis al ŝi Oskar-nomumon. Dua nomumo sekvis pro sia rolo en la komedifilmo de Mitchell Leisen nome *The Mating Season* (1951) kun Gene Tierney kaj John Lund.

Premio kaj nomumoj
------------------

Ritter estis nomumita por Oskar-premio ses fojojn, kaj estis unu el la tri aktorinoj (ligite kun Deborah Kerr kaj Glenn Close) plej nomumita inter nevenkintoj. La nuna rekordo inter ĉiuj aktoroj estas Peter O'Toole kun ok nomumoj sen venki, sekve de Richard Burton kun sep nomumoj. 

### Oskar-premioj

Nomumita por Oskar-premio pro plej bonkvalitaj duarangaj aktorinoj pro:

* *All About Eve* (1950)
* *The Mating Season* (1951)
* *With a Song in My Heart* (1952)
* *Pickup on South Street* (1953)
* *Pillow Talk* (1959)
* *Birdman of Alcatraz* (1962)

### Premio Emmy

Nomumita por Premio Emmy, kiel plej bonkvalita duaranga aktorino pro televida produkto en *The Catered Affair*.

### Premio Ora Globo

Nomumita por Ora Globo kiel plej bonkvalita duaranga aktorino pro:

* *All About Eve* (1950)
* *The Mating Season* (1951)
* *Boeing Boeing* (1965)

### Premioj Tony

Ŝi ricevis unu Premion Tony pro plej bonkvalitaj ĉefaj aktorinoj en muzikalo (1957) pro *New Girl in Town* en rara ligo (kun sia kunaktoro, Gwen Verdon).

Eksteraj ligiloj
----------------

* Thelma Ritter en la Vikimedia Komunejo (Multrimedaj datumoj)
* Kategorio Thelma Ritter en la Vikimedia Komunejo (Multrimedaj datumoj)

* Thelma Ritter ĉe Interreta filma datumbazo (angle)
* Stanislavo Belov (2019-08-30) "Malantaŭa fenestro" (Rear Window) — unuĉambra detektivo (esperante). Blogger. Alirita 2019-08-31. *(recenzo pri la filmo, en kiu ŝi ludas)*


|  |  |
| --- | --- |
| Bibliotekoj | * PeEnEo: 536519
* GND: 129250139
* LCCN: no97023390
* VIAF: 59276310
* ISNI: 0000 0001 1571 8240
* SUDOC: 081539886
* BNF: 139659780
* BIBSYS: 2127861
* NKC: xx0180063
* BNE: XX1262372
 |
La **luterana preĝejo** estas sakrala konstruaĵo en Orosháza (Hungario), ĝis 1946 en iama vilaĝo *Szentetornya*.

Interno de la kirko

Historio
--------

En tiu loĝloko la unua luterana grupo estis fondita en 1854 kiel filio de Orosháza, sed en 1896 la grupo sendependiĝis. Oni aranĝis la diservojn en lernejo. La unua pastro alvenis en 1903. Pro la 1-a mondmilito la luteranoj ne povis konstrui kirkon, kiu fakte estis preta nur en 1931. Plena renoviĝo okazis inter 2018-2019.

Konstruaĵo
----------

La preĝejo situas en parko. La fasado estis simetria, meze la kvadrata turo iomete reliefas, sed apud la turo estas po unu turetoj. La ĉefenirejo funkcias tra la turo. La turpinto estas plurlatera piramido.

Sonorilostablo
--------------

La unua sonorilo estis aĉetita en 1855, oni metis ĝin en ligna sonorilostablon. La sekva sonorilo alvenis en 1863. Post sep jaroj oni konstruis kolonon el brikoj por teni la sonorilojn. Tamen en 1896 oni konstruis denove lignan sonorilostablon 10 metrojn altan. Fine en 1929 la preĝejturo estis preta, tial la sonorilostablo malkonstruiĝis.

Fontoj
------

* hungare kun foto
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Theatrum Orbis Terrarum** (ankaŭ *Ortelius-Maparo*) validas kiel la unua moderna kaj ankaŭ unua komerce sukcesa maparo.

Frontpaĝo de *Theatrum Orbis Terrarum*, 1571

La maparo
---------

*Typus Orbis Terrarum*, mondmapo el 1570
La maparo, kiun publikigis Abraham Ortelius kaj financis Gillis Hooftman (bankisto kaj ŝipepikisto el Antverpeno), estis unuafoje presata la 20-an de majo 1570 en Antverpeno. Ĝi konsistas el kolekto da mapoj, kiujn kompletigas tekstoj libroforme binditaj. Post la unu apero de *Theatrum Orbis Terrarum* Ortelius priverkis kaj pliampleksigis la maparon en regulaj tempospaco kaj eldonis ĝis laŭ diversaj formatoj plurfoje ĝis sia morto en la jaro 1598. Pro tio kaj pro pli malfruaj priverkaĵoj la amplekso de la maparo kreskis de origine 70 mapoj kaj 87 bibliografiaj referencoj al 167 mapoj kaj 183 referencoj en la 31-a eldono aperinta en 1612.

La Ortelius-Maparo estas rigardebla kiel kompilaĵo de la kartografia scio de la 16-a jarcento. La maparo jam siatempe estis tre avidata, nur en la aperjaro oni presis kvar eldonojn. Multaj le la mapoj de la maparo baziĝas sur fontoj, kiuj aŭ ne plu ekzistas aŭ estas tre maloftaj. Ortelius aneksis al la maparo unikan fontaron kun la nomoj de la siatempaj kartografiistoj.

En la lasta eldono de 1624 ankaŭ troviĝas la *Tabula Peutingeriana* en la anekso. Tiu ĉi estis farita en 1598 kaj validas kiel plej bona reproduktaĵo de ĉi tiu mapo, pli bona ol la originalo, kiu intertempe suferis difektiĝojn.

Sekvo
-----

*Civitates Orbis Terrarum* (urboj de tutmondaj teroj) estis eldona projekto planita kiel komplemento al la tutmonda atlaso de Abraham Ortelius, *Theatrum Orbis Terrarum* (1570), kiu iĝis la plej kompleta kolekto de panoramaj vidaĵoj, mapoj kaj tekstaj komentoj pri urboj publikita dum la Moderna Epoko.

Eksteraj ligiloj
----------------

* Kategorio Theatrum Orbis Terrarum en la Vikimedia Komunejo (Multrimedaj datumoj)

* *Atlas Ortelius 1571*, skanaĵo de la eldono surWikimedia Commons.
* Teksto pri la Ortelius-Maparo.
* 
* Skanoj de pluraj eldono.

Kelkaj mapoj detale:

* *Arkivigite je 2015-06-20 per la retarkivo Wayback Machine*
* 

Vidu ankaŭ pluan ĉe *Abraham Ortelius: Eksteraj ligiloj*

Referencoj
----------

1. ↑

|  |  |
| --- | --- |
| Bibliotekoj | * PeEnEo: 567915
* GND: 4273420-4
* LCCN: n86086019
* VIAF: 176235755
* SUDOC: 050743325
* BNF: 135431399
 |
**Kungur** (ruse *Кунгур*) estas urbo en Permja regiono en Rusio.

Kodo de OKATO de la urbo (en jaro 2005) estas 57422.

La urbo estis fondita en jaro 1663.

Ĝi havas statuson de urbo ekde jaro 1781.

La interurba telefona kodo estas 34271, la enurbaj telefonnumeroj estas kvinciferaj (en jaro 2005).

Diferenco de la loka kaj moskva tempoj estas 2 horoj (en jaro 2005).

Geografiaj koordinatoj de la urbo estas 57° 26′ N 56° 56′ O﻿ / ﻿57.433 °N, 56.933 °O﻿ / 57.433; 56.933 (mapo)Koordinatoj: 57° 26′ N 56° 56′ O﻿ / ﻿57.433 °N, 56.933 °O﻿ / 57.433; 56.933 (mapo).

La urbo estas apud Uralo, ĉe enenfluo de riveroj Irenj (Ирень) kaj Ŝakva (Шаква) en riveron Silva (Сылва) (baseno de rivero Kama (Кама)).

En la urbo estas fervoja stacio.

En jaro 1959 la urbo havis 64 800 loĝantojn.

En jaro 2002 la urbo havis 69 800 loĝantojn.

Historio
--------

Fine de la 19-a jarcento la urbo famis per traktado de ledo kaj fabrikado de ledaĵoj (ŝuoj ktp). Negocisto Nikolaj Ĉukmaldin skribis en 1896: «La tutan Siberion, same Orientan kaj Ocidentan, sen ekskludi verŝajne ankaŭ la tutan Uralon, provizas per ŝuoj kaj aliaj ledaĵoj nur tri punktoj: Kunguro, Sarapulo kaj Kimro».

Flago de Permja regiono
Urboj de Permja regiono

**Ĉefurbo**: Permjo

Aleksandrovsk |
Berezniki |
Ĉajkovskij |
Ĉerdinj |
Ĉermoz |
Ĉernuŝka |
Ĉusovoj |
Dobrjanka |
Gornozavodsk |
Gremjaĉinsk |
Gubaĥa |
Kizel |
Krasnokamsk |
Krasnoviŝersk |
Kudimkar 
Kungur |
Lisva |
Nitva |
Oĉjor |
Oĥansk |
Osa |
Solikamsk 
Usolje |
Vereŝĉagino

Referencoj
----------

1. ↑  Чукмалдин, Н. (ноябрь 2001). "Поездка на Белую гору", *Лукич* (ru) (4), p. 89.

* Kategorio Kungur en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 55774
* GND: 4223661-7
* LCCN: n94000461
* VIAF: 142049125
 |
La **Luterana preĝejo** estas sakrala konstruaĵo en Hungario, en urbo Sárbogárd, en kvartalo Sárszentmiklós, kiu estis iam aparta vilaĝo.

Luterana preĝejo (Sárbogárd-Sárszentmiklós)

Historio
--------

En la 1740-aj jaroj alvenis la unuaj luteranoj tien, kiu estis neloĝata areo. La luteranoj konstruis lernejon kaj preĝdomon, sed en la 1770-aj jaroj la cirkonstancoj malboniĝis, multe da luteranoj foriris. En 1791 denove konstruiĝis lernejo kaj preĝdomo en rando de la vilaĝo. La luterana preĝejo mem estis konsekrita en 1870, post 13 jaroj harmoniumo alvenis. La pli nova lernejo estis konstruita en 1901. En la sekva jaro jam orgeno estis kreita en la kirko. En 1992 la preĝejo ekstere renoviĝis, post kvin jaroj la orgeno kaj la sonoriloj jam funkciis per elektro. En 2008 la kirko denove estis renovigita.

Konstruaĵo
----------

La kirko situas en korto. La fasado estas simetria, meze la turo nur iomete reliefas. La enirejo funkcias tra la turo. Super la enirejo estas videblaj 2 fenestroj, la pli supre estas ronda. La navo finiĝas en rektangula absido, kiu estas iom pli malalta kaj mallarĝa, ol la navo. En la turo 3 sonoriloj loĝas.

Fontoj
------

* hungare kun fotoj
* hungare kun foto

Vidu ankaŭ
----------

* video


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **Distrikto Putnok** (hungare *Putnoki járás*) estas distrikto en Hungario, en regiono Norda Hungario, en departemento Borsod-Abaúj-Zemplén. Ĝi situas en valo de Sajó laŭ landlimo de Slovakio en la nordokcidenta parto de la departemento (en la norda parto de Hungariio).

Distrikto Putnok en Hungario
La distrikta ĉefurbo estas Putnok, kiu estas urbo, la ceteraj 25 komunumoj estas vilaĝoj.

La areo estas 391,25 km², kie loĝas 18 834 homoj. La loĝantoj okupiĝas precipe pri agrikulturoj kaj bredadoj, sed la senlaboreco estas tre alta en la distrikto.

Historio
--------

Tiu distrikto funkciis jam inter 1910-1961, sed komence ĝi apartenis al Gömör kaj Kis-Hont. La distriktaj limoj ofte ŝanĝiĝis dum la historio Depost 1961 la komunumoj apartenis al Distrikto Edelény kaj Distrikto Ózd La distrikta sistemo ne funkciis en Hungario inter 1983-2013.

Komunumoj
---------

* distrikta ĉefurbo kaj urbo: **Putnok**
* vilaĝoj:


|  |  |
| --- | --- |
| 
* + Aggtelek
	+ Alsószuha
	+ Bánréve
	+ Dövény
	+ Dubicsány
	+ Felsőkelecsény
	+ Felsőnyárád
	+ Gömörszőlős
	+ Hét
	+ Imola
	+ Jákfalva
	+ Jósvafő
	+ Kánó

 | 
* + Kelemér
	+ Királd
	+ Ragály
	+ Sajómercse
	+ Sajónémeti
	+ Sajópüspöki
	+ Sajóvelezd
	+ Serényfalva
	+ Szuhafő
	+ Trizs
	+ Zádorfalva
	+ Zubogy

 |

Fontoj
------

* la datenoj venis el la Hungara Vikipedio
**Boglárka Kapás** [kapAŝ], laŭ hungarlingve kutima nomordo **Kapás Boglárka** estas hungara naĝisto, olimpiano, mondĉampiono. Ŝia geedziĝa nomo (laŭ hungarlingve kutima nomordo) estis **Telegdy-Kapás Boglárka** [telegdi].

Boglárka Kapás naskiĝis la 22-an de aprilo 1993 en Debrecen.

Biografio
---------

Boglárka Kapás post maturiĝo studis psikologion en Scienca Universitato Loránd Eötvös. Ŝi edziniĝis en 2022. Ŝi ricevis ŝtatajn premiojn en la 2010-aj jaroj.

### Sporta kariero

Boglárka Kapás lernis naĝi en la infanĝardeno, sed ekde 1999 ŝi jam estis trejnita de naĝistoj. La unua internacis rezulto venis en 2007. Ĝis 2023 ŝi estis hungara ĉampiono 34-foje, dum ŝi naĝis hungarajn rekordojn. Ŝi estis olimpiano en Hungario en la Somera Olimpiko 2008, Hungario en la Somera Olimpiko 2012, Hungario en la Somera Olimpiko 2016 kaj Hungario en la Somera Olimpiko 2020 kun bronza medalo, krome en mondĉampionumo ŝi estis la unua en 2019.

Vidu, aŭdu ankaŭ
----------------

* intervjuo en video

Fontoj
------

* hungarlingva biografio kun fotoj
* hungarlingva biografio kun fotoj Arkivigite je 2023-01-04 per la retarkivo Wayback Machine
* hungarlingva biografio kun foto

Referencoj
----------

1. ↑   hungarlingva datenaro de muzeo

* Kategorio Boglárka Kapás en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 807216
 |



* Portalo pri Biografio
La **Luterana preĝejo** estas religia historia monumento en Hungario, en tre malgranda vilaĝo Vadosfa laŭ la ĉefplaco.

Historio
--------

En Vadosfa jam en la 16-a jarcento vivis luteranoj, ili havis preĝejeton en rando de la vilaĝo. En 1614 oni malkonstruis la kadukan preĝejon kaj el la materioj oni konstruis pli novan preĝejon en la vilaĝmezo. En 1681 Jozefo la 2-a nomumis la vilaĝon artikola loko. Inter 1732-1734 pli nova kirko estis konstruita. En 1751 granda religia tumulto okazis: la katolikoj aranĝis marŝon al la katolika kapelo, sed pro miskompreno la luteranoj atakis ilin per agrikulturaj iloj. Pluraj homoj vundiĝis. La sekva juĝeja proceso kondamnis la vilaĝanojn al pago de monoj, el tio la katolikoj konstruis pli grandan preĝejon apud la luterana. Ĝis 1785 la luterana preĝejo havis nur sonorilostablon, en tiu jaro oni konstruis turon, ĝi estis plialtigita post 3 jaroj. La nun videbla preĝejo konstruiĝis en 1912, plena renoviĝo okazis en 1981.

Konstruaĵo
----------

La konstruaĵo situas en malgranda korto laŭ la ĉefplaco. La fasado estas simetria, meze la ĉefenirejo funkcias, pli supre la svelta turo altiĝas. La navo havas brikoformon kaj flanke pilieroj apogas ĝin. La absido estas plurlatera kaj pli malalta kaj mallarĝa, ol la navo.

Fontoj
------

* hungare kun foto
* hungare kun fotoj

Malantaŭa parto de luterana preĝejo en Vadosfa
Luterana preĝejo de Vadosfa (maldekstre)

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**INCZE Gábor** (ince ga:bor) estis hungara reformita pastro naskita en Nagybánya la 17-an de decembro 1898 kaj mortinta en Budapeŝto la 23-an de septembro 1966.

Biografio
---------

Gábor Incze finis la reformitan teologian akademion en Budapeŝto (1918-21) kaj la fakon pri hungara-franca lingvo en la Universitato de Budapeŝto, poste li estis stipendiulo en Aberdeen (Skotlando) (1921–23). De 1923 li estis religiinstruisto-pastro en Budapeŝto kaj dume helppastro en Tahitótfalu (1926), stipendiulo en Strasbourg (1928). Li doktoriĝis en la universitato de Debreceno pri teologio (1931). Li estis direktoro pri religiinstruado (1936–43), pastro Nadjvarado (1943–44), helppastro en Budapeŝto (1945), poste en Óbuda (1945–56).

Verkoj
------

* *Keresztyénség és jobbágyság* (Bp. 1929);
* *A munkás jutalma* (Nagybánya, 1932);
* *Keresztyén egyháztörténet* (Bp. 1938);
* *Nagybánya* (Bp. 1943);
* *A nagyváros uniformizáló és morális hatása* (Nagybánya, 1945)

Fonto
-----

* Magyar Életrajzi Lexikon
***Close Encounters of the Third Kind*** ("Proksimaj renkontoj de la tria speco") estas sciencfikcia filmo de 1977 pri nifoj. Ĝi estis verkita kaj direktita de Steven Spielberg. Aktoris en la filmo Richard Dreyfuss, François Truffaut, Bob Balaban, Melinda Dillon, Teri Garr, kaj Cary Guffey. En la filmo aperis optikaj efektoj de Douglas Trumbull, kaj John Williams komponis la film-muzikon.

*Close Encounters* estas pionira sciencfikcia filmo, pro kaj optikaj efektoj kaj la portretado de eksterteranoj kiel nedanĝeraj, ja afablaj, anstataŭ la "malbona monstro" en antaŭaj filmoj. Ĝi popularigis plurajn nifo-rakontojn, kiel forkaptado de eksterteranoj, malaltaj kaj maldikaj grizaj eksterteranoj, kaj nifoj plenplenaj da lumoj.

La enigmema titola aludas al la tri "specoj" de "proksimaj renkontoj" kun nifoj, kategoriigitaj de notinda astronomo kaj nifo-esploristo D-ro J. Allen Hynek. Li difinis la unuan specon kiel "Vidado", la dua speco kiel "Indikaĵo", kaj la tria speco kiel "Kontakto". Tiel, persono kiu havas "renkonton de la tria speco" havas fizikan kontakton kun eksterterano aŭ nifo.

La filmo gajnis ok kandidatiĝojn por Akademiaj Premoj. Ĝi gajnis unu Akademian Premion por plej bona cinematografio de la reĝisoro de fotografio, Vilmos Zsigmond.

En la filmo la planlingvo Solresolo estas uzata kiel komunikilo inter eksterteranoj kaj teranoj.

* Kategorio Close Encounters of the Third Kind en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 222096
* GND: 7594089-9
* LCCN: n82120212
* VIAF: 201893706
* SUDOC: 240099753
* BNF: 164588434
* BIBSYS: 7075597
 |
**Gábor Józsa** [jOĵa], laŭ hungarlingve kutima nomordo **Józsa Gábor** estas hungara skulptisto, medalisto.

Medalo pri János Hunyadi fare de Józsa
Medalo pri Ladislao Hunyadi fare de Józsa
Gábor Józsa  naskiĝis la 14-an de aprilo 1956 en Szeged.

Biografio
---------

Gábor Józsa abiturientis en belarta faklernejo en sia naskiĝurbo en 1974, li akiris samtempe diplometon pri skulptado kaj metalĉizado. Liaj plej gravaj instruistoj estis Mihály Fritz kaj Sándor Tóth (skulptisto). En 1985 li iĝis majstrolaboristo pri ĉizado. Li ricevis kelkajn premiojn ekde 1981.

Elektitaj solaj ekspozicioj
---------------------------

* Szeged, 1989
* Kiskunfélegyháza, 1991

Elektitaj skulptaĵoj
--------------------

* memorŝtono pri puto pri Stefano la 1-a (Hungario) (Szeged, 1997)
* busto pri Grandduko Géza (Pannonhalma 2000)

Elektitaj medaloj
-----------------

* vidu la bildojn!

Fontoj
------

* hungarlingva biografio

Referencoj
----------

1. ↑

* Kategorio Gábor Józsa en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 621808
 |
**Politika azilo** estas jura koncepto ekde antikveco, kies esenco estas la rajtoj de homoj kiuj estas persekutitaj pro siaj politikaj vidpunktoj aŭ religiaj kredoj de sia lando kaj konsekvenco laŭ ilia peto ricevos protekton de alia suverena aŭtoritato, de fremda lando, aŭ kia ajn eklezio (en la mezoepoko).

Politika azilo diferencas de la moderna migrado de rifuĝintoj, en kiu okazas amasa alfluo de loĝantaro, dum politika azilo estas la rajto de individuoj, kiun oni kutime donas rilate al la specifa kazo; Tamen povas esti interkovro inter ili, ĉar ĉiu rifuĝinto eble postulos akiri politikan azilon individue. Ĉi tiu rajto estiĝis ĉefe en modernaj tempoj, kvankam ĝiaj burĝonoj jam estis vidataj ĉe egiptoj, grekoj kaj hebreoj .

Politika rifuĝo en la mezepoko
------------------------------

Multaj popoloj en la pratempo, inkluzive Egiptujon, Grekion kaj hebreojn, agnoskis la rajton al politika azilo pro religiaj kialoj. En multaj kazoj ĉi tiu rajto iagrade protektas krimulojn aŭ akuzitojn pri krimo de jura agado. En posta stadio la kristana eklezio adoptis la ideon kaj iuj reguloj estis difinitaj por akiri protekton kaj determini kian protekton estas akirota.

Politika rifuĝo en modernaj tempoj
----------------------------------

La UN- Konvencio pri la Statuso de Rifuĝintoj ( 1951) kaj la Protokolo aldonita al ĝi en 1967 formas la bazon por leĝdonado en la kampo de politika azilo tutmonde. Laŭ ĉi tiuj interkonsentoj, rifuĝinto estas persono loĝanta ekster sia lando kaj timanta persekuton surbaze de rasa, naciisma aŭ religia fono, pro siaj politikaj vidpunktoj aŭ pro membreco kaj agado en iu ajn socia grupo, vidu ekz. la Falun Gong.

### Politika azilo en Francio

Politika azilo en Francio estas agnoskita de la Konstitucio ekde 1958. En 2006, Francio aprobis 7.000 petojn el 35 000.

### Politika azilo en Britio

En la 19-a jarcento Britio donis politikan azilon al pluraj persekutitaj, inkluzive de membroj de socialismaj movadoj (inkluzive de Karl Marx).

### Politika azilo en Usono

Usono donas politikajn azilajn rajtojn al individuoj laŭ internacia juro. Limigita nombro da rifuĝintoj petantaj azilon aŭ tiujn, kiuj ĉiujare alvenis en Usono, rajtas esti akceptitaj. En 2001, 86 400 homoj ricevis politikan azilon.

### Politika azilo en Rusio

Usona likanto Edward Snowden ricevis politikan azilon en Rusio la 1-an de aŭgusto 2013 dum unu jaro, kaj la 7-an de aŭgusto 2014, ricevis restadpermeson en Rusio dum 3 jaroj. Ankaŭ eksa ukraina prezidanto Viktor Janukoviĉ ricevis restadpermeson en Rusio la 27-an de februaro 2014 post fuĝo de Ukrainio post la okazaĵoj de Eŭromajdano.

### Politika azilo en Israelo

La nombro de petoj pri politika azilo fare de sudanaj rifuĝintoj en Israelo kreskis sur la fono de la genocido en Darfuro. En 2008, eksa parlamentano Azmi Bishara petis politikan azilon en Kataro.

Vidu ankaŭ
----------

* Rifuĝinto
* Traktato pri ekstradicio
* Enmigrado

* Kategorio Azilo politika en la Vikimedia Komunejo (Multrimedaj datumoj)
Situo geografia de Erfurt-Azmannsdorf
**Azmannsdorf** estas urboparto de Erfurto, Germanio. Ĝi situas inter Erfurto, Kerspleben, Vieselbach kaj Linderbach. Enkorpiĝo al Erfurto okazis en la 1-a de julio 1994. La areo vilaĝa enhavas 459 hektarojn, el kiuj uzatas agrikulture 395 hektaroj.

Historio
--------

Kiam la unuaj modernaj administristoj venis en la jaro 1709 al Azmannsdorf troviĝis tie ĉefe arbaro kun torento kaj teritorio tre taŭga por ĉasado, bestobredado kaj terkultivado. Kultivo de izatido floris jam ekde la 14-a jarcento. La lagetoj ĉirkaŭantaj ankaŭ gravis. La rojo Linderbach estis kvazaŭ natura limo en la direkto de Erfurto.

La unua kirko ne troviĝis vilaĝocentre sed ekstere; verŝajne jam antaŭ la jaro 741 (misikampanjoj de Sankta Bonifaco) estis estintaj unuaj stratoj transaj. La unua mencio estis en la 18.5.876 kune kun 116 aliaj komunumoj (fakte temas pri dekonpretigdeva listo).

Etimologie verŝajnas origino turka, kie *Ataman* signifas libere elektitan viron (taĉmentestron). En la malnovgermana lingvo *atzen* signifas *manĝigi* kio povus aludi pri furaĝliverado. La unua skribversio estis *Atamannestorp*.

Gefiloj
-------

Johann Leon estis protestanta paroĥestro kaj eklezia kantoverkisto.

Vidindaĵoj
----------

* Preĝejo Sankta Ciriako
* Ventmuelejaj ruinoj (ĝi funkciis ĝis 1969)
* Historia bieno (restaŭrita) en la vilaĝocentro

Eksteraj ligiloj
----------------

* Kategorio Azmannsdorf en la Vikimedia Komunejo (Multrimedaj datumoj)

* Hejmpaĝo vilaĝa
**Bogajo** [boGAĥo] estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Vitigudino en la nordokcidento de la provinco kaj al la Municiparo El Abadengo. 

Ĝia municipa teritorio estas formata de unusola loĝloko, okupas totalan areon de 32,91 km² kaj laŭ la demografia informo de la municipa censo fare de la INE en 2017, ĝi havis 141 loĝantojn. Ĝi perdis preskaŭ 700 loĝantojn dum la 20-a jarcento pro la migrado el ruraj zonoj al urboj. 

Ornamita fenestro.
Limas kun loĝlokoj Cerralbo, Yecla de Yeltes, Olmedo de Camaces, Villavieja de Yeltes, Fuenteliante. Ĝi distas 84 km de Salamanko, provinca ĉefurbo. 

Ĝi fondiĝis en la 12-a jarcento. En postaj jarcentoj suferis pro militoj kun najbara Portugalio kaj ĉefe dum la Hispana Milito de Sendependigo. 

La tradiciaj agrikulturo kaj brutobredado lastatempe iom dekadencis sed ne tro. Lastatempe rura turismo ekgravis.

La urbestro estas de dekstra partio PP.

Vidu ankaŭ
----------

* Municipoj de la provinco Salamanko


|  |  |
| --- | --- |
| Bibliotekoj | * PeEnEo: 752723
* VIAF: 316735157
 |
***Silver Car Crash (Double Disaster)*** (Arĝenta Aŭtoakcidento (Duobla Katastrofo)) estas pentraĵo de 1963 pentrita de la usona artisto Andy Warhol. En Novembro de 2013 ĝi estis vendita kontraŭ 105 milionoj da usonaj dolaroj (nome 65.5 milionoj da pundoj) ĉe aŭkcio, markante novan pli altan prezon por pentraĵo de Warhol.

Historio
--------

*Silver Car Crash (Double Disaster)* montras torditan korpon en la ruinigita interno de arĝenta aŭto. Ĝi estis pentrita de Andy Warhol je aĝo de 35. Ĝi estis la lasta pentraĵo de la artisto kiu estis lasata en privataj manoj. La pentraĵo estas 8 por 13 futoj, kaj estis ekspoziciita nur unufoje en publiko dum la lastaj 26 jaroj.

Tiu arta majstroverko estis posedata de eŭropa kolektisto dum 20 jaroj. En Novembro 2013, kvin pliproponantoj luktis por la pentraĵo en aŭkcio de nuntempaj artaĵoj organizita de Sotheby’s, alvenante al prezo de 105 milionoj da usonaj dolaroj. La nomo de la venkinto neniam estis publikigita.

La fina prezo estis super la esperoj de la organizantoj, ĉar la pentraĵo estis ĉirkauzkalkulita je $60–80 million. Tiu prezo rompis la antaŭan rekordon pagitan por varhola pentraĵo, establita en 2007 ĉe aŭkcio de Christie's je 72 milionoj da usonaj dolaroj por *Green Car Crash (Green Burning Car I)*.

Referencoj
----------

1. ↑   Andy Warhol auction record shattered. *BBC News*. Alirita 2013-11-14.
2. ↑  "Andy Warhol painting sells for $105M",  *New York Daily News*, 2013-11-13. Kontrolita 13a de Novembro 2013.
3. ↑   Silver Car Crash. Alirita 2014-01-05.

Vidu ankaŭ
----------

* Listo de la plej multekostaj pentraĵoj

* *En tiu ĉi artikolo estas uzita traduko de teksto el la artikolo Silver Car Crash (Double Disaster) en la angla Vikipedio.*